
KRŠKO





V neposredni bližini Krškega je plaz kamenja, skal in zemlje povsem zasul 60 metrov lokalne ceste Krško - Gora. Ocenjujejo, da se je na cesto vsulo okoli 600 kubikov materiala in da se plaz še ni povsem umiril, zato še niso začeli z njegovo sanacijo Cesta je zaprta za promet, obvoz je urejen preko Goleka. K sreči ni ogrožen noben stanovanjski objekt, prav tako pa nista bili poškodovani dve vodni vrtini, ki sta v neposredni bližini, niti vodno zajetje. Računajo, da bo sanacija plazu trajala vsaj teden dni.

